open-index/open-wikipedia-markdown huggingface dataset:
הזרקת זרע ציטופלזמטית

שמאל|ממוזער|200px|תמונה של הזרקת זרע ציטופלזמטית
**הזרקת זרע ציטופלזמטית** (בלועזית: **Intracytoplasmic sperm injection** או בקיצור: **ICSI**) היא הליך המבוצע במסגרת הפריה חוץ גופית, בה מוזרק תא זרע יחיד ישירות לציטופלזמה של הביצית. הליך זה מתבצע לאחר שאיבת ביצית וזרע בודדים ולאחר ההליך נשמרים העוברים שנוצרו עד להזרעתם ברחם או להקפאתם. בשיטת הפריה זו מוותרים על הפריה טבעית של הביצית ומבצעים אותה ידנית. ההיריון האנושי הראשון שנוצר בעזרת הזרקת זרע ציטופלזמטית בוצע בשנת 1991 על ידי ג'יאנפיירו פלרמו וצוותו.

הליך הזרקת זרע ציטופלזמטית משמש לרוב בכדי להתגבר על בעיות פוריות של גברים, אם כי ניתן להשתמש בו גם כאשר הביציות אינן נחדרות בקלות על ידי הזרע. הזרקת זרע ציטופלזמטית משמשת גם במצבים בהם הזרע בעל מורפולוגיה לא תקינה, טרטוזוספרמיה, מכיוון שברגע שהביצית מופרית נראה שמורפולוגיית הזרע הלא תקינה לא משפיעה על המשך התפתחות הביצית. בנוסף, במקרי טרטוזוספרמיה קשה, ניתן עדיין לאתר מיקרוסקופית מעט תאי הזרע עם מורפולוגיה "תקינה", מה שמאפשר שיעור הצלחה מיטבי. במקרי אזוספרמיה, כשאין תאי זרע בנוזל הזרע, אך כן ניתן לדגום אותם מהאשך, ניתן לבצע הפריה בעזרת הזרקת זרע ציטופלזמטית. ישנם מספר הבדלים בין הפריה חוץ גופית קלאסית הכוללת הזרעה "טבעית" לבין הזרקת זרע ציטופלזמטית אך עם זאת, הצעדים שיש לבצע לפני ההזרעה ואחריה זהים. מבחינת ההזרעה, הזרקת זרע ציטופלזמטית זקוקה לתא זרע אחד בלבד, בעוד שהפריה חוץ גופית קלאסית זקוקה ל-50,000 - 100,000 תאי זרע על מנת לאפשר תגובת אקרוזום.

לפני ביצוע הזרקת זרע ציטופלזמטית יש לבצע בחירה של הזרע במבחנה וקפיטציה של הזרע. במקביל, לרוב מבוצעת שאיבת ביצית המבוצעת לרוב דרך הנרתיק. בהפריה חוץ גופית, בן הזוג הגברי או תורם הזרע מספקים דגימת זרע באותו יום בו אוספים את הביציות. אם בדגימת הזרע אין זרע חי, מבוצעת הפקת זרע ישירות מיותרת האשך או מהאשך עצמו. ההליך נעשה תחת מיקרוסקופ באמצעות מכשירי מיקרומניפולציה רבים (, מיקרו-מזרקים ומיקרו-פיפטות). פיפטה-אוחזת מייצבת את הביצית הבוגרת בעזרת יניקה עדינה המופעלת באמצעות מזרק זעיר. מהצד הנגדי, מיקרו-פיפטה מזכוכית דקה וחלולה משמשת לאיסוף זרע יחיד, לאחר ששותק בעזרת חיתוך זנבו. קרום תא הביצית מנוקב והזרע מוחדר לחלק הפנימי של הביצית (לציטופלזמה). ישנן מספר ראיות שמדגימות שיעור מעט מוגבר של מומים מולדים בשימוש בהפריה חוץ גופית באופן כללי ובהזרקת זרע ציטופלזמטית באופן ספציפי, אם כי מחקרים שונים מראים תוצאות סותרות. במאמר עמדה מסכם,  אמרה כי היא רואה בהזרקת זרע ציטופלזמטית טיפול בטוח ויעיל לאי פוריות בגברים, אך היא עשויה לכלול סיכון מוגבר להפרעות גנטיות לצאצאים, עקב ההליך עצמו או עקב הסיכון האינהרנטי המוגבר להפרעות גנטיות בקרב הורים העוברים הליך זה (שכן הסיבה להליך עשויה להיות קשורה להפרעות גנטיות בתאי הזרע שגורמת לקושי בכניסה להריון).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רבייה
קטגוריה:רפואת פוריות
הכפר האולימפי אולימפיאדת מונטריאול

ממוזער|255x255 פיקסלים|הכפר ב-2008, לאחר שהוסב לזוג מגדלי משרדים ומגורים
ממוזער|חבורת אתלטים משוחחים על רקע הכפר, 1976

**הכפר האולימפי באולימפיאדת מונטריאול** (ידוע גם כ"**הפירמדה**") הוא כפר אולימפי, אשר נמצא בעיר מונטריאול, שבקנדה ונבנה על מנת לשמש כמגורי הספורטאים לקראת אולימפיאדת מונטריאול. צמד הבניינים עוצבו על ידי האדריכלים רוג'ר ד'אסטוס ולוק דוראנד והוא נבנה על ידי קונסורציום של מספר אדריכלים, בהם ג'וזף זאפיה, שהורשע מאוחר יותר בהונאה בקשר למעורבותו בהקמת הכפר, תהליך שלווה בחריגות בנייה יקרות מאוד (חריגות הבנייה היו כה דרסטיות, עד כי מועצת התקנים האולימפית קבעה כי העלות המקורית המשעורת של הכפר שהוערכה בכ-30 מיליון דולרים, הסתכמה בסופו של דבר בכ-90 מיליון דולרים).

כל הספורטאים שנשלחו לאולימפיאדה התגוררו שם בתקופת התחרות, מלבד הספורטאים בענף הרכיבה והשיט.

הכפר האולימפי ממוקם ברובע הרוזמונט-לה פטיט-פטר .

## היסטוריה
לאחר האולימפיאדה הוסב המקום לצמד מגדלי משרדים ומגורים.

ב-1998 חברה בשם "Metcap Living Inc". קנתה את הבניינים מחברה ממשלתית של ממשלת קוויבק תמורת 64.5 מיליון דולר .

ב-2004, רכשה קבוצת הנדל"ן הישראלית אל-עד רכשה את הבניינים מחברת Metcap Living Inc. עם זאת כבר ב-2012, הודיעה הקבוצה כי ברצונה למכור את הבניינים. עוד באותה השנה, פורסם כי החברה מכרה את המקום לחברה בשם בשם "Capreit" תמורת סכום של 177.5 מיליון דולרים.
## קישורים חיצוניים

קטגוריה:מונטריאול: מבנים
מונטריאול
הכפר האולימפי באולימפיאדת לילהאמר

**הכפר האולימפי באולימפיאדת לילהאמר** (בנורווגית: **Lillehammer OL-landsby**) היה כפר אולימפי שהוקם בעיר לילהאמר שבנורווגיה. בכפר התגוררו כ-2,300 ספורטאים ומנהיגים במהלך משחקי החורף האולימפיים שנערכו ב-1994 ובהמשך שימש מספר קטן יותר ספורטאים במהלך משחקי החורף הפאראלימפיים שנערכו זמן קצר לאחר מכן.

הכפר האולימפי בלילהמאר הוקם כ-3 קילומטרים צפון מזרחית ממרכז העיר לילהאמר והוא נבנה על שטח של כ-2300 דונם. בכפר התגוררו כ-2,300 ספורטאים ומאמנים מ-67 מדינות. מלבד מבנה המגורים, הוקמה קפיטריה שיכלה לשרת כ-2,000 אנשים בו זמנית, הוקם מתחם של תחנות אוטובוס וחנייה בכניסה לכפר ואף הוקם מערך חימום שסופק על ידי חשמל ואנרגיה סולארית.

## היסטוריה
עבודות ההקמה של הכפר החלו ב-1992, כאשר המבנה הראשון הוקם כבר באוגוסט של אותה השנה. על מנת שהעבודות יושלמו במהירות ולפני פתיחת התחרות, נבחרו מספר קבלנים, עם מספר שיטות בנייה שונות. הכפר שמורכב מ-185 בנייני עץ, הושלם בדצמבר 1993 ועלות הקמתו הוערכה בכ-250 מיליון קרונות נורווגית.

לאחר האולימפיאדה, הוסבו מבני הכפר לקפיטריה, כנסייה ופעוטון, שאר הבניינים שהיו ניידים נמכרו לאזורים אחרים ברחבי נורווגיה לאחר תום המשחקים.
## הערות שוליים

קטגוריה:כפרים אולימפיים
1704 ברוסיה

שנת **[[1704]]** **ב[[רוסיה]]** היא השנה ה-22 לשלטונו של פיוטר הראשון והשמינית לשלטונו הבלעדי.

## הנהגה
* מונרך – פיוטר הגדול

## אירועים
* 19 באוגוסט – 30 באוגוסט – נחתמה אמנת נרבה, אמנה שנחתמה ב.

### תאריך לא ידוע
* הוקמה חברת המספנות האדמירליות, חברת מספנות שהקים פיוטר הגדול כדי לתקן ולבנות ספינות בעת המלחמה הצפונית הגדולה.

## נולדו
* 24 בדצמבר – אלכסיי צ'יריקוב, מגלה ארצות רוסי (נפטר ב-1748)

## נפטרו
* 14 ביולי – סופיה אלכסייבנה רומנובה, בתו של אלכסיי הראשון ואחות של פיוטר הגדול (נולדה ב-1857)

## קישורים חיצוניים

*
1705 ברוסיה

שנת **[[1705]]** **ב[[רוסיה]]** היא השנה ה-23 לשלטונו של פיוטר הראשון והתשיעית לשלטונו הבלעדי.

## הנהגה
* מונרך – פיוטר הגדול

## אירועים
* 7 במרץ – נוסדה העיר ביריוץ'
* 27 בנובמבר – נוסד חיל הנחתים של רוסיה

### תאריך לא ידוע
* הוקמה העיר רובנקי

## קישורים חיצוניים

*
טויוטה קורולה קרוס

**טויוטה קורולה קרוס** (באנגלית: **Toyota Corolla Cross**) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי טויוטה משנת 2020. היא הוצגה ביולי 2020. היא מבוססת על טויוטה קורולה. היא מיועדת לשוקים מתפתחים כדוגמת תאילנד, מזרח אסיה, ארצות הברית ובהמשך לישראל.

בשנת 2025, טויוטה קורולה קרוס הפכה לטויוטה הנמכרת ביותר בישראל לאחר שעברה מתיחת פנים קלה.

## עיצוב
העיצוב החיצוני דומה לטויוטה ראב-4 אך יותר קטן ממנו, העיצוב הפנימי הוא כמו פנים טויוטה קורולה אך מעט שונה בכדי להתאימו למרכב המכונית השונה.

## מפרט טכני
היא כוללת כמה אפשרויות למנועים. לכל המנועים תיבת הילוכים רציפה.

מנועי הבנזין בנפחי 1.8 ליטר המספק כ-140 כ"ס, 2.0 ליטר המספק כ-171–177 כ"ס. הנעה היברידית המשלבת בין מנוע בנזין בנפח 1.8 ליטר עם מנוע חשמלי, שניהם יוצרים יחד המספק מרבי של 122 כ"ס.

## מכירות
להלן נתוני המכירות למדינות שכרגע (2022-2021) נמכר בהם הקורולה קרוס, בארצות הברית וברזיל המכירות והייצור יחלו לקראת סוף 2021.

## גלריה

קובץ:2020 Toyota Corolla Cross 1.8 ZSG10R (20201113) 01.jpg|מבט קדמי
קובץ:2020 Toyota Corolla Cross 1.8 ZSG10R (20201113) 02.jpg|מבט אחורי
קובץ:2020 Toyota Corolla Cross - Side.jpg|מבט לצד
קובץ:2022 Toyota Corolla Cross 1.8AT High black interior in Brunei.jpg|פנים המכונית


## קישורים חיצוניים

## הערות שוליים

קורולה קרוס
קטגוריה:קרוסאובר
קטגוריה:מכוניות היברידיות
קטגוריה:כלי רכב המורכבים בארצות הברית
קטגוריה:כלי רכב המורכבים בברזיל
קטגוריה:כלי רכב המורכבים בטאיוואן
קטגוריה:כלי רכב המיוצרים בתאילנד
קטגוריה:דגמי מכוניות שהושקו ב-2020
1710 בצרפת

ממוזער |דף השער של הטקסט מפי המלך לואי ה-14 על מס הדסימה שהוטל על האיכרים, אשר נדרשו לשלם עשירית מיבוליהם לכנסייה הקתולית. באוקטובר 1710. פורסם על ידי אלכסנדר ג'ירו בארמון הפרלמנט של דופינה.
שנת **[[1710]] ב[[צרפת]]** הייתה השנה בה ציינה צרפת 723 שנות לאום.

## מנהיגים
* לואי הארבעה עשר, מלך צרפת

## אירועים חשובים
* 20 באוגוסט – מתרחש קרב ברברוסה, במהלך מלחמת הירושה הספרדית. בקרב זה הוסבו הכוחות הצרפתיים.

## נולדו
(**[[:קטגוריה:צרפתים שנולדו ב-1710]]**)
* 15 בפברואר – לואי החמישה עשר, מלך צרפת, מלכה של צרפת מ-1715 ועד מותו (נפטר ב-1774)
* 23 במאי – פרנסואה גספר אדם, פסל צרפתי בסגנון רוקוקו (נפטר ב-1761)

## נפטרו
* 7 ביוני – לואיז דה לוואלייר, פילגשו של לואי הארבעה עשר (נולדה ב-1644)

## קישורים חיצוניים

*
משפט מוסנר

**משפט מוסנר** או **"הקסם של מוסנר"** הוא כינוי לתהליך המחשב עבור כל n קבוע, את סדרת החזקות a^n על ידי פעולות של דילוג וחישוב סכומים חלקיים בסדרת המספרים הטבעיים. את התהליך גילה המתמטיקאי הגרמני אלפרד מוסנר (Alfred Moessner). תהליכים דומים מייצרים גם את מספרי העצרת וטורים נוספים.

## היסטוריה
היוונים הקדמונים ידעו שטור הסכומים החלקיים של המספרים האי-זוגיים יוצר טור של ריבועים:

פיתגורס או אחד מחברי האסכולה הפיתגוראית הוכיח שזה נכון תמיד, ובמשך מעל אלפיים שנה היה נראה שאין מה לחקור עוד בנושא הזה, עד שב-1951 גילה מוסנר שטור הריבועים הוא רק אחד מתוך אינסוף טורים שאפשר ליצור באופן דומה מטור השלמים.

400px

## בניית הסדרה לחזקה n
מתחילים מטור השלמים ומסמנים לדילוג כל מספר n-י. מחשבים את טור הסכומים החלקיים ללא המספרים המדולגים. חוזרים על הפעולה, הפעם מסמנים לדילוג כל מספר (n-1), ויוצרים סדרת סכומים חדשה. עבור השלב ה-k-י יש לסמן לדילוג את האיברים (n-k+1). התהליך מסתיים בשלב ה-n-י, והסדרה שתישאר היא 1^n, 2^n, 3^n, 4^n, 5^n, 6^n, 7^n, 8^n... .

לדוגמה, כדי לבנות את טור השלמים בחזקה רביעית מתחילים בסדרת המספרים השלמים (השורה ה-1). משמיטים כל מספר רביעי (השורה ה-2). מחשבים את הסכומים החלקיים (3). משמיטים כל מספר שלישי (4). מחשבים את הסכומים החלקיים (5). משמיטים כל מספר שני (6); ומחשבים את הסכומים החלקיים (השורה השביעית והאחרונה). הסדרה המתקבלת היא סדרת החזקות הרביעיות של השלמים.

\begin{array}{ccccccccccccccccc} 1 & 2 & 3 & 4 & 5 & 6 & 7 & 8 & 9 & 10 & 11 & 12 & 13 & 14 & 15 & 16 & 17\\
1 & 2 & 3 & & 5 & 6 & 7 & & 9 & 10 & 11 & & 13 & 14 & 15 & & 17\\
1 & 3 & 6 & & 11 & 17 & 24 & & 33 & 43 & 54 & & 67 & 81 & 96 & & 113 \\
1 & 3 & & & 11 & 17 & & & 33 & 43 & & & 67 & 81 & & & 113 \\
1 & 4 & & & 15 & 32 & & & 65 & 108 & & & 175 & 256 & & & 369 \\
1 & & & & 15 & & & & 65 & & & & 175 & & & & 369 \\
1 & & & & 16 & & & & 81 & & & & 256 & & & & 625
\end{array} 

מוסנר פרסם את האלגוריתם ב-1951 ושיער שהוא נכון תמיד אך לא הוכיח זאת. הראשון שהוכיח את משפט מוסנר היה אוסקר פרון  בהמשך אותה שנה.

## משפט פאשה
הבנייה של מוסנר נעשית בדילוג בצעד קבוע, למשל עבור n=4 מדלגים על שלושה מספרים ומשמיטים כל מספר רביעי. ב-1952, שנה אחרי התגלית של מוסנר, הציע איוון פאשה (Ivan Paasche) לדלג במרווחים שגדלים באחד כל פעם: למחוק את המספר הראשון, להשאיר את השני, למחוק את השלישי, להשאיר את 2 הבאים בתור, למחוק את השישי, וכן הלאה, לפי הסדר 1, 3, 6, 10 וכולי, או {k+1 \choose 2}. מחשבים את הסכומים ללא המספרים המחוקים, ובאיטרציה הבאה מוחקים מספרים לפי אותו סדר ומחשבים את הסכומים החלקיים, עד השורה האחרונה. הטור המתקבל הוא טור \ n!.

400px

בסימון בכתום אפשר לראות שהאלגוריתם של פאשה הפך חיבור לכפל. זה אינו מקרי, האלגוריתם של מוסנר הופך כפל לחזקה. למשל באלגוריתם מוסנר עבור n=4 :
400px

## לקריאה נוספת
*  The Moessner Miracle. Why wasn't this discovered for over 2000 years?, בערוץ היוטיוב המתימטי Mathologer
*On Moessner's Theorem, Dexter Kozen and Alexandra Silva

## קישורים חיצוניים
* 

## ביאורים

## הערות שוליים

קטגוריה:סדרות של שלמים
משרד הבריאות (אוגנדה)

**משרד הבריאות** הוא משרד ממשלתי באוגנדה. המשרד אחראי על תכנון, וארגון מערכת שירותי בריאות יעילה. בראש המשרד עומדת שרת הבריאות ג'יין אסנג .

## מקום
מטה המשרד ממוקם במגרש 6 בדרך לורדל, בשכונת ואנדגייה, בחטיבה המרכזית של קמפלה, בירת אוגנדה והעיר הגדולה ביותר.

## ראו גם
* פוליטיקה של אוגנדה
* רשימת בתי חולים באוגנדה 

## קישורים חיצוניים
* 

## הערות שוליים

קטגוריה:משרדי בריאות
ג'וש גרין (כדורסלן)

**ג'ושוע בנג'מין "ג'וש" גרין** (באנגלית: **Joshua Benjamin "Josh" Green**; נולד ב-16 בנובמבר 2000) הוא כדורסלן אוסטרלי, שמשחק בקבוצת שארלוט הורנטס מליגת ה-NBA, בעמדות הקלע והסמול פורוורד.

## קריירת תיכונים ומכללות
גרין נולד בסידני שבאוסטרליה, לאם אוסטרלית ואב אמריקאי, ובגיל 14 עבר עם משפחתו להתגורר בפיניקס שבאריזונה. בשנת 2017 החל ללמוד באקדמיית הספורט הקדם-אקדמית IMG שבפלורידה, בה שיתף פעולה עם אנפרני סיימונס. בעונת 2018/2019 הוביל את קבוצת האקדמיה לזכייה באליפות ליגת התיכונים של ארצות הברית, ואף זכה בתואר ה-MVP של משחק הגמר לאחר שקלע בו 19 נקודות. בסיום אותה עונה נבחר להשתתף במשחק מקדונלד'ס אול-אמריקן.

בשנת 2019 החל ללמוד באוניברסיטת אריזונה. בעונתו היחידה בקבוצת הכדורסל של האוניברסיטה שיחק לצדם של ניקו מאניון וזיק נאז'י, ורשם ממוצעים של 12.0 נקודות, 4.6 ריבאונדים ו-2.6 אסיסטים למשחק.

## קריירת משחק מקצועית
בדראפט ה-NBA 2020 נבחר גרין על ידי דאלאס מאבריקס, בבחירה ה-18. לאורך עונת הרוקי שלו בדאלאס שותף ב-39 משחקים, וקלע 2.6 נקודות בממוצע למשחק. ב-6 בפברואר 2023 קלע שיא קריירה של 29 נקודות בניצחון על יוטה ג'אז. ב-23 באוקטובר האריך חוזה בדאלאס בשלוש שנים תמורת 41 מיליון דולר. גרין הגיע לגמר הNBA בעונת 2023/2024 אך הפסיד עם קבוצתו לבוסטון סלטיקס.

ב-6 ביולי 2024 הועבר בטרייד לשארלוט הורנטס.  בעונתו הראשונה בקבוצה פתח בחמישייה ב-67 משחקים ורשם ממוצעים של 7.4 נקודות, 2.5 ריבאונדים ו1.6 אסיסטים.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אוסטרלים
קטגוריה:כדורסלני נבחרת אוסטרליה
קטגוריה:כדורסלני אוניברסיטת אריזונה
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני סולט לייק סיטי סטארס
קטגוריה:כדורסלני שארלוט הורנטס
קטגוריה:זוכי מדליית ארד אולימפית אוסטרלים באולימפיאדת טוקיו (2020): כדורסל
קטגוריה:משתתפים אוסטרלים באולימפיאדת פריז (2024)
קטגוריה:אוסטרלים שנולדו ב-2000
אייל מעוז

**אייל מעוז** (נולד ב־1969 בחיפה) הוא גיטריסט, מוביל הרכב, סולן ומלחין אמריקאי, יליד ישראל.

## ביוגרפיה
אייל מעוז הוא בנם של יעקב מעוז וד"ר נטע מעוז (לבית רזי). אמו, ילידת כפר ויתקין, היא כימאית אורגנית בהכשרתה, שעבדה שנים רבות ביחידה לפעולות נוער במכון ויצמן למדע, ואביו הוא מהנדס בתחום התפלת המים. מעוז גדל בחיפה וברחובות.

המוזיקה של מעוז מתוארת כסינתזה של רוק, ג'אז ואוונגרד, עם מוזיקה אלקטרונית כבדה בשילוב מוזיקה "רדיקלית יהודית"-מזרח תיכונית. הוא מוביל מספר הרכבים מוזיקליים מקוריים, ביניהם "אדום" (Edom), "דמיון" ולהקת Crazy Slavic Band.

מעוז גם מוביל את הרכב "Maoz-Sirkis Duet", ואת "Maoz-Masaoka Duet" (עם נגנית הקוטו מיה מסאוקה) ואת "היפרקולור" (עם נגן כלי ההקשה האוסטרי לוקאס ליגטי ועם נגן הבס ג'יימס אילגנבריץ), והוא חבר אורח ביצירה "קוברה" של ג'ון זורן.

ההרכבים של אייל הופיעו בפסטיבלי מוזיקה גדולים ברחבי העולם כגון: פסטיבל הג'אז הבינלאומי במונטריאול, פסטיבל ג'אז החורף בניו יורק 2007, פסטיבל ה-BAM של ברוקלין, Verizon Jazz Festival, פסטיבל המוזיקה והמורשת היהודית בניו יורק, בפלורידה- Music Harvest, Jewzapalooza Festival בניו יורק ועוד רבים אחרים.

המוזיקה שלו הושמעה בסרט "שומרי עדן" של יורם פורת, ובסרט התיעודי "היסטוריה של הקולנוע הישראלי" של רפאל נג'ארי, כמו כן במופע " *Undress* " ב-MTV. בתחנת הרדיו הפופולרית WNYC / NPR ראיינו אותו והקדישו תוכנית של 90 דקות למוזיקה שלו.

אייל החל לחקור מוזיקת ג'אז, רוק ואוונגרד בגיל צעיר. הוא הוביל את הרכב Lemon Juice Quartet שהופיע בקביעות בפסטיבל הג'אז הבינלאומי בים האדום, הלהקה הוציאה שלושה דיסקים ואפיינו את התקליטור "*Peasant Songs"* כגרסה של המוזיקה של בלה ברטוק ואריק סאטי. התקליטור יצא בחברת Piadrum Records.

שיתוף הפעולה של אייל עם חבר ילדות ותיק, המתופף אסף סירקיס הביא לשני תקליטורים של הצמד; " "Elementary Dialogues" שיצאו לאור ביוני 2009 על ידי חברת Ayler Records (צרפת).

ההרכב האקוסטי המוזיקלי היהודי שלו, "דמיון", זכה לשבחי הביקורת לאחר הופעות בישראל ובאיטליה.

לאחר סיבוב הופעות סולו באוסטריה, אייל השלים סיבוב הופעות גיטרה בסין, הדיסק השני שלו *Hope and Destruction*, שיצא בחברת התקליטים Tzadik Records, עם אנסמבל אדום (Edom), יצא לאור בשנת 2009. תקליטור הבכורה של הקבוצה כלל את מעוז, את הקלידן ג'ון מידסקי, את נגן הבס שניר עזרא בלומנקרנץ ואת המתופף בן פרובסקי.

## דיסקוגרפיה

* *Edom* (Tzadik, 2005)
* *Hope and Destruction* (Tzadik, 2009)
* *Elementary Dialogues* (Ayler, 2009) with Asaf Sirkis


### עם הרכב 9Volt

* *Open Circuit* (OutNow, 2012)


### עם the Lemon Juice Quartet

* *Peasant Songs* (Piadrum, 2002)


### עם John Zorn

* *Abraxas: Book of Angels Volume 19* (Tzadik, 2012) with Shanir Ezra Blumenkranz
* *Psychomagia* (Tzadik, 2014) with Abraxas


## קישורים חיצוניים

* אייל מעוז - האתר הרשמי
* lemon-Juice Quartet - באתר discogs
* אייל מעוז - באתר Allaboutjazz.
* אייל מעוז - קורות חיים

## הערות שוליים

קטגוריה:נגני ג'אז: גיטריסטים
קטגוריה:גיטריסטים אמריקאים
קטגוריה:מלחינים אמריקאים במאה ה-21
קטגוריה:מלחינים אמריקאים במאה ה-20
קטגוריה:ישראלים שנולדו ב-1969
קטגוריה:אמריקאים שנולדו ב-1969
יוליוס שולטה-פרולינדה

**יוליוס שולטה-פרולינדה** (בגרמנית: **Julius Schulte-Frohlinde**; ) היה אחד מהאדריכלים אשר פעלו ישירות תחת הוראותיו אדולף היטלר.

## ביוגרפיה
יוליוס היה השוליה של האדריכל פאול בונץ והיה חלק מאסכולת שטוטגרט. בשנת 1934, בהמלצתו של אלברט שפר, יצא פרולינדה לעבוד תחת רוברט ליי, מנהלה של חזית העבודה הגרמנית (הידועה בר"ש: DAF, קיצור של **Deutsche Arbeitsfront**). פרולינדה הוצב בעמדת אדריכל מנהלי של ארגון **Schönheit der Arbeit** (בר"ש: SDA, משמע: "יופי העבודה"), תת-ארגון של ה- DAF, עליו, הוטל להפוך למצוא דרכים למשוך פועלים לעבודות פיזיות, ואף להופכם ל"מפתים" יותר.

פרולינדה פתח ואף ניהל מחלקת תכנון ובנייה משלו בתוך ארגון ה-SDA החל משנת 1936, ועבד ישירות עבור המפלגה הנאצית עד לקריסתה בשנת 1945. במהלך הרייך השלישי, עיקר עבודותו הייתה בניית בנייני ממשל של ה-DAF, הכשרה בבתי ספר מקצועיים, ועזרה בתכנון אתר הספא של הגוף הממשלתי "כוח באמצעות שמחה", שנקרא: פרורה באי הגרמני ריגן. פרולינדה היה אנטישמי מוצהר ויישר קו ומחשבה  עם מטרות ושיטות של הנאצים.

אחרי 1945 חזר פרולינדה לעיר הולדתו ברמן. בשנת 1952 הוא היה מעורב בשחזור שטוטגרט.

על תפקיד האדריכלות במזרח הכבוש על ידי הנאצים כתב פרולינדה:

"אנו נלחמים למען גרמניה, למען שמירת והתאוששות נשמת עמנו, המשתקפת בצורה הברורה ביותר בתרבות האומנות והארכיטקטורה שלנו."

## ראו גם
* אדריכלות נאצית

קטגוריה:אדריכלים נאצים
קטגוריה:גרמנים שנולדו ב-1894
קטגוריה:גרמנים שנפטרו ב-1968
מחוז אזמרלדה

**מחוז אזמרלדה** הוא אחד מהמחוזות המוקדמים יותר של נבדה, שהוקם בשנת 1861 במדינת נבדה שבארצות הברית. המחוז הוא המחוז הכי פחות מאוכלס ממחוזות נבדה, עם 873 איש נכון לשנת 2019. עיר הבירה של המחוז היא גולדפילד.

בשנת 2000 צפיפות האוכלוסין במחוז הייתה 0.1045 איש לקמ"ר - המחוז השני הכי פחות צפוף מכל מחוז אחר בארצות הברית (אחרי מחוז לאבינג  שבטקסס).

מרבית התושבים גרים בעיר הבירה של המחוז גולדפילד, או בעמק אגם הדגים, על יד הגבול עם קליפורניה.

## אטימולוגיה
מחוז אזמרלדה נקרא על שם המילה אזמרלדה, שמשמעותה בספרדית ובפורטוגזית היא ברקת. המחוז נקרא גם על שם אחד מרקדני הצוענים בספר הגיבן מנוטרדאם.

## גאוגרפיה
ע"פ לשכת מפקד האוכלוסין של ארצות הברית, שטח מחוז אזמרלדה הוא 9,295 קמ"ר, שמתוכם 19 קמ"ר הם  המחוז הוא הרביעי הכי קטן במחוזות נבדה לפי שטח. המחוז כולל גם חלק קטן מהפארק הלאומי עמק המוות.

המחוז גובל בצפון מערב במחוז מינרל, במזרח במחוז ניי, ומדרום וממערב במחוזות איניו ומונו של קליפורניה, בהתאמה.

### ההרים במחוז
המחוז כולל את רכס פסגת הכסף ואת רכס מונטה קריסטו. הפסגות הגבוהות יותר במחוז הם:

### [[פארק לאומי|פארקים לאומיים]] במחוז
*הפארק הלאומי עמק המוות (חלק)
*היער הלאומי איניו (חלק)
*אזור הטבע הבראשיתי פסגת באונדרי

## דמוגרפיה
בשנת 2000 היו במחוז 971 אנשים, 455 בעלי בתים, ו-259 משפחות. ההרכב האתני של המחוז היה 81.98% לבנים, 0.1% שחורים, 5.15% מהעמים הילידיים של האזור, 7.83% אחרים, ו4.94% משני גזעים או יותר. 10.20% מהמחוז היו היספאנים.

מתוך 455 בעלי הבתים היו 21.10% שהיו עם ילדים מתחת לגיל 18, 46.40% נשואים, 6.40% אמהות חד-הוריות, ו42.90% ללא משפחה. 13.20% מבעלי הבתים היו אנשים בני 65 ומעלה. ממוצע גודל המשפחה היה 2.79.

חלוקת הגיל הייתה 20.50% מתחת לגיל 18, 6% בין 18 ל-24, 23.4% מ-25 ל-44, 33% מ-45 ל-64, ו-17.2% בני 65 ומעלה. הגיל הממוצע הוא 45. עבור כל 100 נשים במחוז יש 123.7 גברים.

## חוק ומנהל
גולדפילד היא עיר הבירה של המחוז מאז 1 במאי 1907.

### תוצאות הבחירות

## תמונות מהמחוז

## קישורים חיצוניים

* 

## הערות שוליים

קטגוריה:נבדה: מחוזות
פסגת איירדרופ

**פסגת איירדרופ** (באנגלית: **Airdrop Peak**) היא הר בעל שתי פסגות, בקצה הצפוני של רכס קומנוולת' (רכס חבר העמים), בשטח חסות רוס, שבאנטארקטיקה.

שיא גובהו של ההר 890 מעל פני הים; פסגת איירדרופ היא הפסגה ה-4,346 בגובהה באנטארקטיקה.

הפסגה ממוקמת בקצה הצפוני של רכס קומונוולת' (רכס חבר העמים); הפסגה היא ההר הראשון מההרים המרכיבים את רכס אבוני, כאשר מתקרבים אל הרכס מכיוון צפון-מערב.

## היסטוריה
### גילוי ומיפוי הפסגה

הפסגה מופתה לראשונה על ידי משלחת החקר האנטארקטית מטעם המועדון האלפיני של ניו זילנד (New Zealand Alpine Club Antarctic Expedition), שחקרה את אנטארקטיקה בעונת המחקר (הקיץ האנטארקטי) 1959–1960.

המשלחת מיפתה את אזור הפסגה בדצמבר 1959.

### מקור השם

בעת שהות המשלחת על הפסגה הגבוהה מבין שתי הפסגות לצורך מיפוי האזור, ב-11 בדצמבר 1959, התקלקל מכשיר הרדיו של המשלחת; מטוס R4D של טייסת VX-6 של צי ארצות הברית הצניח מכשיר רדיו חליפי עבור המשלחת.

שמה של הפסגה ניתן לה על ידי המשלחת של המועדון האלפיני הניו זילנדי.

השם מנציח אירוע זה.

"איירדרופ" באנגלית משמעו "הצנחה".

## קישורים חיצוניים
* פסגת איירדרופ באתר הסקר הגאולוגי של ארצות הברית
* פסגת איירדרופ באתר הגאזט הגאוגרפי של ממשלת ניו זילנד
* פסגת איירדרופ באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת איירדרופ
* פסגת איירדרופ באתר peakery (מרחקים לאתרים סמוכים)
* פסגת איירדרופ באתר mountainplanet
* פסגת איירדרופ באתר mindat
* מזג אוויר נוכחי מעודכן בפסגת איירדרופ (וכן נתוני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור פסגת איירדרופ
** נתוני מזג אוויר היסטוריים עבור פסגת איירדרופ
** סטטיסטיקות מזג אוויר עבור פסגת איירדרופ

## הערות שוליים

איירדרופ
איירדרופ
איירדרופ
Moving Pictures

**Moving Pictures** הוא אלבום האולפן השמיני של להקת הרוק המתקדם הקנדית ראש. האלבום יצא לאור ב-12 בפברואר 1981 תחת כותר Anthem Records. לאחר סיבוב הופעות תמיכה באלבום הקודם שלהם, Permanent Waves משנת 1980, חברי הלהקה התחילו לכתוב ולהקליט חומרים חדשים באוגוסט 1980 יחד עם המפיק השותף טרי בראון. הם המשיכו לכתוב שירים בפורמט יותר ידידותי לרדיו, שכוללים מבנה מהיר יותר ואורך קצר יותר בהשוואה לאלבומים המוקדמים יותר שלהם.

"Moving Pictures" זכה לביקורות חיוביות ממבקרי מוזיקה עכשוויים ורטרוספקטיביים. האלבום זכה להצלחה מסחרית רבה, ונשאר עד היום האלבום הנמכר ביותר של ראש בארצות הברית, עם כחמישה מיליון עותקים שנמכרו. השירים "Limelight", "Tom Sawyer" ו-"Vital Signs" יצאו כסינגלים במהלך 1981, והקטע האינסטרומנטלי "YYZ" הועמד לפרס גראמי לביצוע הרוק האינסטרומנטלי הטוב ביותר .

## יציאה וביקורות
האלבום הושמע במלואו במהלך אירוחו של גדי לי בתוכנית הרדיו של ריק רינגר בתחנת CHUM-FM שבטורונטו, ב-11 בפברואר 1981. האלבום יצא למחרת.

מגזין "קראנג!" דירג את האלבום במקום ה-43 ברשימת "100 אלבומי ההבי מטאל הטובים בכל הזמנים". הרולינג סטון דירג את האלבום במקום העשירי בסקר הקוראים משנת 2012, "אלבום הפרוג-רוק האהוב עליך בכל הזמנים", במקום השלישי ברשימת "50 אלבומי הרוק המתקדם הטובים בכל הזמנים" משנת 2015, ובמקום ה-379 במהדורת 2020 של רשימת 500 האלבומים הטובים בכל הזמנים של המגזין. בשנת 2014, קוראי מגזין "Rhythm" הצביעו על "Moving Pictures" כאלבום התיפוף הטוב ביותר בהיסטוריה של הרוק המתקדם. "Moving Pictures" ו-2112 הם שני האלבומים של ראש שנכללים ברשימת "1001 אלבומים שאתה חייב להאזין להם לפני שתמות".

האלבום זכה לציון של 5 כוכבים באתר דירוג המוזיקה AllMusic.

## רשימת שירים

## קישורים חיצוניים

## הערות שוליים

קטגוריה:אלבומי להקת ראש
קטגוריה:אלבומי רוק מתקדם
קטגוריה:אלבומים באנגלית
1803 בגרמניה

אירועים בשנת **[[1803]]** **ב[[גרמניה]].**

## הנהגה
### [[האימפריה הרומית הקדושה]]
[ממוזער|250px|[פרנץ השני, קיסר האימפריה הרומית הקדושה]]
* פרנץ השני, קיסר האימפריה הרומית הקדושה.

#### [[מונרך|מונרכים]]
* **[[ממלכת בוואריה|בוואריה]]** – מקסימיליאן הראשון.
* **[[ממלכת סקסוניה|סקסוניה]]** – פרידריך אוגוסט הראשון.
* **[[ממלכת וירטמברג|וירטמברג]]** – פרידריך הראשון.
* **[[ממלכת פרוסיה]]** – פרידריך וילהלם השלישי.

### דוכסיות
* **[[הדוכסות הגדולה של מקלנבורג-שוורין]]**
** פרידריך פרנץ הראשון.
* **[[הדוכסות הגדולה של מקלנבורג-שטרליץ]]**
** קרל השני.
* **[[דוכסות אולדנבורג]]**
** וילהלם.
** פטר הראשון.
* **[[הדוכסות הגדולה של סקסוניה-ויימאר-אייזנך]]**
** קרל אוגוסט.
* **[[דוכסות אנהלט-דסאו]]**
** לאופולד השלישי.
* **[[דוכסות סקסוניה-אלטנבורג]]**
** פרידריך.
* **[[דוכסות סקסוניה-קובורג-זאלפלד|דוכס סאקס-קובורג-זאלפלד]]**
** פרנץ.
* **[[דוכסות סקסוניה-מיינינגן|הדוכס סקסוניה-מיינינגן]]**
** ברנהרד השני.
* **דוכס שלזוויג-הולשטיין-זונדרבורג-בק**
** פרידריך קרך לודוויג.

### נסיכויות
* **[[נסיכות הבוחר מבאדן|באדן]]**
** קרל פרידריך.
* **[[נסיכות שאומבורג-ליפה|שאומבורג-ליפה]]**
** גאורג וילהלם.
* **[[נסיכות שוורצבורג-רודולשטדט|שוורצבורג-רודולשטדט]]**
** לואי פרידריך השני.
* **[[נסיכות שוורצבורג-זונדרסהאוזן|שוורצבורג-זונדרסהאוזן]]**
** גינטר פרידריך קארל הראשון.
* **[[נסיכות ליפה]]**
** לאופולד השני.
* **[[נסיכות רויס-גרייץ]]**
** היינריך השלושה עשר.
* **[[נסיכות ולדק ופירמונט|ולדק ופירמונט]]**
** פרידריך קרל אוגוסט.

### אחר
* **[[רוזנות הסן-דרמשטאדט|לנדגרב של הסן-דרמשטאדט]]**
** לודוויג הראשון.

## אירועים
* 25 בפברואר – הריבונות הטריטוריאלית ב מחולקת מחדש. ההחלטה לחלוקה נקראת Reichsdeputationshauptschluss .
* 30 במאי – לאחר הכרזת המלחמה מצדה של הממלכה המאוחדת ורסוס צרפת, מוביל אדוארד מורטייה כ-12,000 חיילים גרמניים לפלישה להנובר.
* 5 ביולי – נערך כינוס ארטלנבורג, המכריז על הניצחון הגרמני בפלישה להנובר.

## נולדו
(**[[:קטגוריה:גרמנים שנולדו ב-1803]]**)
* 15 בפברואר – לודוויג פרזיוס, אדריכל (נפטר ב-1845)
* 31 במרץ – מריה לואיזה, דוכסית מקלנבורג-שוורין (נפטרה ב-1862)
* 2 באפריל – פרנץ לכנר, מלחין ומנצח (נפטר ב-1890)
* 30 באפריל – ראש ממשלת פרוסיה (נפטר ב-1879)
* 12 במאי – יוסטוס פון ליביג, כימאי (נפטר ב-1873)
* 26 בספטמבר – לודוויג ריכטר, צייר (נפטר ב-1884)
* 30 בספטמבר – גוסטב פון אלבנסלבן, גנרל (נפטר ב-1881)
* 16 באוקטובר – קארל שורן, שחמטאי (נפטר ב-1850)
* 16 בנובמבר – היינריך אוולד, אוריינטליסט ותאולוג (נפטר ב-1875)
* 6 בדצמבר – מריה יוזפה אמליה, נסיכת סקסוניה (נפטרה ב-1829)

## נפטרו
[ממוזער|250px|[מרכוס הרץ]]
(**[[:קטגוריה:גרמנים שנפטרו ב-1803]]**)
* 19 בינואר – מרכוס הרץ, רופא (נולד ב-1747)
* 14 במרץ – פרידריך גוטליב קלופשטוק, משורר (נולד ב-1724)
* 18 בדצמבר – יוהאן גוטפריד הרדר, פילוסוף וסופר (נולד ב-1744)
* 24 בדצמבר – גאורג הראשון, דוכס סקסוניה-מיינינגן (נולד ב-1761)

## קישורים חיצוניים

## ביאורים

## הערות שוליים

*
1804 בגרמניה

אירועים בשנת **[[1804]]** **ב[[גרמניה]]**.

## הנהגה
### [[האימפריה הרומית הקדושה]]
[ממוזער|351x351 פיקסלים|[פרנץ השני, קיסר האימפריה הרומית הקדושה]]
* פרנץ השני, קיסר האימפריה הרומית הקדושה.
#### [[מונרך|מונרכים]]
* **[[ממלכת בוואריה|בוואריה]]** – מקסימיליאן הראשון.
* **[[ממלכת סקסוניה|סקסוניה]]** – פרידריך אוגוסט הראשון.
* **[[ממלכת וירטמברג|וירטמברג]]** – פרידריך הראשון.
* **[[ממלכת פרוסיה]]** – פרידריך וילהלם השלישי.

### דוכסיות
* **[[הדוכסות הגדולה של מקלנבורג-שוורין]]**
** פרידריך פרנץ הראשון.
* **[[הדוכסות הגדולה של מקלנבורג-שטרליץ]]**
** קרל השני.
* **[[דוכסות אולדנבורג]]**
** וילהלם.
** פטר הראשון.
* **[[הדוכסות הגדולה של סקסוניה-ויימאר-אייזנך]]**
** קרל אוגוסט.
* **[[דוכסות אנהלט-דסאו]]**
** לאופולד השלישי.
* **[[דוכסות סקסוניה-אלטנבורג]]**
** פרידריך.
* **[[דוכסות סקסוניה-קובורג-זאלפלד|דוכס סאקס-קובורג-זאלפלד]]**
** פרנץ.
* **[[דוכסות סקסוניה-מיינינגן|הדוכס סקסוניה-מיינינגן]]**
** ברנהרד השני.
* **דוכס שלזוויג-הולשטיין-זונדרבורג-בק**
** פרידריך קרך לודוויג.

### נסיכויות
* **[[נסיכות הבוחר מבאדן|באדן]]**
** קרל פרידריך.
* **[[נסיכות שאומבורג-ליפה|שאומבורג-ליפה]]**
** גאורג וילהלם.
* **[[נסיכות שוורצבורג-רודולשטדט|שוורצבורג-רודולשטדט]]**
** לואי פרידריך השני.
* **[[נסיכות שוורצבורג-זונדרסהאוזן|שוורצבורג-זונדרסהאוזן]]**
** גינטר פרידריך קארל הראשון.
* **[[נסיכות ליפה]]**
** לאופולד השני.
* **[[נסיכות רויס-גרייץ]]**
** היינריך השלושה עשר.
* **[[נסיכות ולדק ופירמונט|ולדק ופירמונט]]**
** פרידריך קרל אוגוסט.
**

### אחר
* **[[רוזנות הסן-דרמשטאדט|לנדגרב של הסן-דרמשטאדט]]**
** לודוויג הראשון.

## אירועים
* 17 במרץ – מחזהו של פרידריך שילר, *William Tell*, הועלה לראשונה בויימאר, שניצוחו של יוהאן וולפגנג פון גתה.
* 9 ביוני – הסימפוניה השלישית של בטהובן הושמעה לראשונה בווינה.
* 11 באוגוסט – בנוסף לתארו כקיסר האימפריה הרומית, מקבל פרנץ השני על עצמו את תואר קיסר אוסטריה.
* 1 בספטמבר – האסטרונום הגרמני ק. ל. הרדינג מגלה את האסטרואיד יונו.

## נולדו
[שמאל|ממוזער|126x126 פיקסלים|[קרל גוסטב יעקב יעקובי]]
(**[[:קטגוריה:גרמנים שנולדו ב-1804]]**)
* 12 בפברואר – היינריך לנץ, פיזיקאי יליד רוסיה (נפטר ב-1865)
* 5 באפריל – מתיאס שליידן, בוטנאי (נפטר ב-1881)
* 28 ביולי – לודוויג פוירבך, פילוסוף (נפטר ב-1872)
* 8 בספטמבר – אדוארד מריקה, משורר (נפטר בשנת ב-1875)
* 24 באוקטובר – וילהלם אדוארד ובר, פיזיקאי (נפטר ב-1891)
* 10 בדצמבר – קרל גוסטב יעקב יעקובי, מתמטיקאי (נפטר ב-1851)

## נפטרו
[שמאל|ממוזער|158x158 פיקסלים|[יוהאן פרידריך גמלין]]
(**[[:קטגוריה:גרמנים שנפטרו ב-1804]]**)
* 12 בפברואר – עמנואל קאנט, פילוסוף (נולד ב-1724)
* 20 באפריל – ארנסט השני, דוכס סקסוניה-גותה-אלטנבורג (נולד ב-1745)
* 16 ביוני – יוהאן אדם הילר, מלחין (נולד ב-1728)
* 1 בנובמבר – יוהאן פרידריך גמלין, חוקר טבע (נולד ב-1748)

## ביאורים

## הערות שוליים

*
ארמנדו סה

**ארמנדו מיגל קורייה דה סה** (בפורטוגזית: **Armando Miguel Correia de Sá**; נולד ב-16 בספטמבר 1975) הוא כדורגלן עבר מוזמביקי ששיחק בעמדת המגן הימני. החל משנת  משמש כעוזר מאמן של פסיפיק מליגת העל הקנדית.

## קריירת מועדונים
סה, נולד במפוטו בירת מוזמביק, ובגיל צעיר עבר לפורטוגל. סה, התחיל לשחק כדורגל בקבוצות ילדים מקומיות ובגיל 16 הצטרף למחלקת הנוער של בלננסש. לאחר מכן, שיחק בקבוצות חובבניות עד שבקיץ , סה חתם בריו אבה מליגת העל הפורטוגזית. ב-29 באוגוסט 1999, סה הבקיע את שער הבכורה שלו בקבוצה בניצחון 0-1 נגד ספורטינג בראגה.

בקיץ , סה חתם בספורטינג בראגה, במדיה רשם 16 הופעות עד לאמצע העונה, אז חתם בבנפיקה ליסבון. סה, שיחק בבפניקה שנתיים וחצי במדיה זכה ב.

בקיץ , סה עזב את פורטוגל וחתם בוויאריאל מליגת העל הספרדית. שנה לאחר מכן, חתם באספניול עמה זכה בגביע המלך הספרדי.

בקיץ , סה הושאל ללידס יונייטד מהפוטבול ליג צ'מפיונשיפ.

בעונת 2007/08 הוא שיחק בפולאד האיראנית. הוא סיים את הקריירה שלו בספהאן מליגת העל האיראנית.

## קריירה בינלאומית
לזכותו של סה, 6 הופעות בנבחרת מוזמביק.

## תארים
; בנפיקה ליסבון
*הגביע הפורטוגלי: 

; ויאריאל
*גביע האינטרטוטו: 

; אספניול
*גביע המלך הספרדי: 

; ספהאן
*ליגת העל האיראנית: 

## קישורים חיצוניים

קטגוריה:כדורגלנים מוזמביקים
קטגוריה:מגני כדורגל מוזמביקים
קטגוריה:כדורגלני וילפרנקואנסה
קטגוריה:כדורגלני ריו אבה
קטגוריה:כדורגלני ספורטינג בראגה
קטגוריה:כדורגלני בנפיקה ליסבון
קטגוריה:כדורגלני ויאריאל
קטגוריה:כדורגלני אספניול
קטגוריה:כדורגלני לידס יונייטד
קטגוריה:כדורגלני ספהאן
קטגוריה:כדורגלני נבחרת מוזמביק
קטגוריה:ספורטאים זרים בספרד
קטגוריה:ספורטאים זרים באנגליה
קטגוריה:ספורטאים זרים באיראן
קטגוריה:ילידי 1975
קאפונג (שפה)

**קָאפּוֹנְג** (מילולית "עם השמיים") היא שפה ממשפחת-השפות קאריב, המדוברת בעיקר בגיאנה, בעיקר במעלה נהר מָזָרוּנִי, וכן בוונצואלה ובברזיל. אף על פי שדוברי קאפונג רבים אינם חיים בכפרים, ישנם מספר ריכוזי דוברים בכפרים בגיאנה כמו קָמָרָאנְג, גָ'װָאלָה, וָרָאמָדוֹנְג וקָאקוֹ. לשפה יש שני ניבים: **אָװָּאװָּאיוֹ** (Awawaio) המדובר בפי בני האָקָװָּאיוֹ ו**פָּאטָמוֹנָה** (Patamona) המדובר בפי בני הפאטמונה.

שם השפה בשפה-האחות מקושי הוא "אינְגָרִיקוֹ" (Ingarikó).

## היסטוריה
שבטי הקאריב מחזיקים במערכת אמונות ילידית, שנתועדה החל במאה ה-16. רק במאה ה-19 נעשו ניסיונות להבין את אמונותיו ודרכיו של שבט זה. חלק ניכר משפת קאפונג מתייחס לפולחן השמש ולרוחות השמש, דבר המשקף את מערכת האמונות של השבטים דוברי לשונות קאריב. בספרות השבטית ניתן למצוא אמונה גם בישות שמימית עליונה בקרב שבטי הקאריב בגיאנה.

## תפוצה גאוגרפית
קאפונג מדוברת באזור השפלה הטרופית באמריקה הדרומית, ובמיוחד במדינות גיאנה, ברזיל וונצואלה.

בגיאנה, קאפונג מדוברת ביערות ליד אגן נהר מָזָרוּנִי. ב-2013 סקר שביצע הבנק הבין-אמריקאי לפיתוח מצא רמת שטף דיבור של 20% בקרב בני אָקָװָּאיוֹ – וזו הייתה רמת השטף הגבוהה ביותר בקרב כל בני הקבוצות הילידיות שנדגמו בגיאנה. עם זאת, הסקר לא מצא שום שפה ילידית בשימוש בקרב אנשי הפאטמונה בגיאנה.

מספר דוברי קאפונג בברזיל הוא כ-10,000, והעברת השפה לדור הבא בברזיל נחשבת במצב טוב. דוברים ילידיים בברזיל נמצאים בטריטוריה הילידית ראפוזה במדינת רוריימה.

בוונצואלה, קאפונג מדוברת במדינות בוליבאר ומונגס.

## [[פונולוגיה]]
### [[עיצור]]ים

לעיצורים /k s n/ יש האלופונים /ʔ tʃ ŋ/, בהתאמה. לעיצור /z/ יש האלופונים /ʃ, ʒ, dʒ/.

### [[תנועה (פונולוגיה)|תנועות]]

## [[אורתוגרפיה]]
### תנועות ו[[דיפתונג]]ים
**[הצליל המיוצג] – האות**
* a - [a]
* e/ee - [ɛ]
* i/ii - [i/ɪ]
* ï/y/i - [i]
* o/oo - [o/ɔ]
* ö - [ø/ə]
* u/uu - [u]
* ai - [aj]
* au - [aw]
* ei - [ej]
* oi - [ɔj]

### עיצורים
**[הצליל המיוצג] – האות**
* b - [b]
* ch - [t͡ʃ]
* d - [d]
* g - [g]
* j - [d͡ʒ]
* k/c/qu - [k]
* kw/qu - [kw]
* m - [m]
* n - [n]
* ñ - [ɲ]
* ng - [ŋ]
* p - [p]
* r/l - [ɺ]
* s - [s]
* sh - [ʃ]
* t - [t]
* w/hu - [w]
* y - [j]
* z - [z]
* zh/rr - [ʒ]
* ' - [ʔ]

## קישורים חיצוניים
* 
* http://www.language-museum.com/encyclopedia/a/akawaio.php
* http://www.endangeredlanguages.com/lang/668/guide
* http://www.native-languages.org/akawaio.htm

## הערות שוליים

קטגוריה:ונצואלה: תרבות
קטגוריה:גיאנה: תרבות
קטגוריה:הקריביים: תרבות
קטגוריה:ברזיל: תרבות
1711 בצרפת

שנת **[[1711]] ב[[צרפת]]** הייתה השנה בה ציינה צרפת 724 שנות לאום.

## מנהיגים
* לואי הארבעה עשר, מלך צרפת

## אירועים חשובים
* 2 באפריל – מתגלה קליפרטון, אטול בריבונות צרפת.
* 9 באוגוסט – מתחיל המצור על בושיין (1711), שהתרחש במהלך מלחמת הירושה הספרדית.
* 12 בספטמבר – נגמר המצור על בושיין (1711).
* 11 באוקטובר – 245 אנשים נמחצים למוות, לאחר ששתי כרכרות התנגשו במרכז גשר במהלך פסטיבל שעבר שם.

## נולדו
* 25 בדצמבר – ז'אן-ז'וזף דה מונדונוויל, כנר ומלחין צרפתי (נפטר ב-1772)
* 23 במאי – פרנסואה גספר אדם, פסל צרפתי בסגנון רוקוקו (נפטר ב-1761)

## נפטרו
* 13 במרץ – ניקולא בואלו, משורר ומבקר ספרות צרפתי (נולד ב-1636)
* 22 באוגוסט – לואי פרנסואה, דוכס בופלר, מרשל צרפת (נולד ב-1646)
* 18 במרץ – ז'אן פרנסואה דוקלרק, היה רב-חובל צרפתי ואביר במסדר סנט לואיס
* 11 באפריל – לואי, הדופן הגדול, דופן צרפת בין השנים 1661 ל-1711 (נולד ב-1661)

## קישורים חיצוניים

*
מרים (שפה)

**מֵרְיָם**, המכונה גם **שפת מזרח מצר טוֹרֵס** (בשפת מֵרְיָם: *Meriam Mìr*, וגם *Miriam,* *Meryam,* *Mer, Mir, Miriam–Mir*, או *Eastern, Isten, Esten* וכן *Able Able*), היא השפה הילידית של האנשים החיים באיים הקטנים מֶר (האי מוריי), װָּאײֵר וְדָאװָּאר, אֵרוּבּ (האי דַארְנְלי), ואוּגָר (האי סטיבנס) במזרח מצר טורס, במדינת קווינסלנד באוסטרליה. בשפת מערב מצר טורס, קָלָאוּ לָגָאוּ יָה, שפת מרים נקראת מֶיָאם (*Mœyam*) או מֶיָאמָאוּ יָה (*Mœyamau Ya*).

זוהי השפה הפפואנית היחידה בשטח אוסטרליה.

## פונולוגיה
### תנועות

### עיצורים

### טעם
טעם הוא תכונית מבחינה בשפת מרים ויכול להופיע בהברה הראשונה או השנייה של המילה, לדוגמה *tábo* 'נחש', *tabó* 'צוואר'.

## שפת סימנים
לתושבי איי מצר טורס יש צורות מסומנות של שפותיהם, אם כי לא ברור מהתיעוד הקיים שצורות אלה מפותחות היטב, בהשוואה לשפות סימנים אוסטרליות אבוריג'יניות אחרות.

## ביבליוגרפיה

* 
* 
* 
* 
* 


## קישורים חיצוניים
* דרשה נוצרית אנגליקנית בשפת מרים, בכנסיית הולי קומיוניון Opolera Wetpur

## הערות שוליים

קטגוריה:אוסטרליה: שפות
שאנגחאית

**שאנגחאית**, הידועה גם בשם **הניב הסיני של שאנגחאי**, **שפת הוּ** או **ניב הוּ**, היא ניב/וריאנט של השפה הסינית ווּ, המדובר במחוזות המרכזיים של העיר שאנגחאי וסביבתה. הניב ממוין כחלק ממשפחת השפות הסינו-טיבטיות. שאנגחאית, כמו ניבים/וריאנטים אחרים של שפת ווּ, לא מקיימת מובנות הדדית עם ניבים אחרים של השפות הסיניות, כמו מנדרינית.

שאנגחאית משתייכת לתת-קבוצת השפות טאיהו–וו ומכילה אוצר מילים וביטויים מכל אזור תת-הקבוצה הזו בדרום ג'יאנגסו ובצפון ג'ג'יאנג. עם כמעט 14 מיליון דוברים, שאנגחאית היא גם הניב/הווריאנט הגדול ביותר של ווּ. היא משמשת הלינגואה פרנקה של כל אזור הדלתא של נהר יאנגצה.

## קישורים חיצוניים

## הערות שוליים

קטגוריה:סין: תרבות
קטגוריה:שאנגחאי
קטגוריה:טאיוואן: תרבות
קטגוריה:הונג קונג: תרבות
קטגוריה:שפות סיניות
קטגוריה:וו (קנטון)
קטגוריה:קנדה: תרבות
קטגוריה:ארצות הברית: תרבות
קטגוריה:ניבים (סיווג שפה)
Scintilla

**Scintilla** היא ספריית קוד פתוח חופשית פופולרית, המספקת עורך טקסט, עם דגש על תכונות מתקדמות לעריכת קוד מקור.

## תכונות
Scintilla תומך בתכונות רבות שנועדו להקל על עריכת קוד בנוסף ליכולת הדגשת תחביר. שיטת ההדגשה מאפשרת שימוש בגופנים, צבעים, סגנונות וצבעי רקע שונים, ואינה מוגבלת לגופנים ברוחב קבוע. הבקרה תומכת באינדיקטורים על שגיאות, מספור קו בשוליים, כמו גם סמני שורה כגון נקודות עצירה של קוד. ניתן להוסיף תכונות אחרות כגון קיפול קוד (code-folding) והשלמה אוטומטית (auto-completion). היישום הבסיסי של חיפוש ביטוי רגולרי הוא בסיסי, אך אם הוא מהודר עם תמיכה ב- C++ 11 Scintilla יכול לתמוך במנוע הביטוי הרגולרי בזמן הריצה. ניתן להחליף או להימנע מספריית הביטויים הרגולרים של Scintilla באמצעות גישה ישירה למאגר.

**Scinterm** היא גרסה של Scintilla עבור ממשק משתמש "curses text" . הוא נכתב על ידי היזם של עורך Textadept. גרסת Scinterm משתמשת בתווי Unicode כדי לתמוך בכמה מהתכונות הגרפיות של Scintilla, אך חלק מהתכונות של Scintilla חסרות בגלל האילוצים בסביבת מסוף.

## גרסאות נוספות

* ScintillaNET  - עטיפה לשימוש ב- . מסגרת NET
* QScintilla  - יציאת Qt של Scintilla
* wxScintilla  - wxWidgets-wrapper עבור Scintilla
* עטיפות דלפי:
** TScintEdit  - חלק מ- Setup Inno .
** TDScintilla  - עטיפה פשוטה לכל השיטות של Scintilla.
** TScintilla  - רכיב ממשק דלפי Scintilla.

## תוכנות המבוססת על Scintilla
תוכנות בולטות המבוססות על Scintilla כוללות:
* Aegisub
* Altova XMLSpy
* Ch
* 
* CodeLite
* ConTEXT
* Eric Python IDE
* FlashDevelop
* Geany
* gPHPedit
* IDEal
* Inno Setup Compiler IDE (as of 5.4)
* Keil µVision IDE
* Komodo
* MySQL Workbench
* Notepad++
* Notepad2
* Perl Application Development and Refactoring Environment (Padre)
* PureBasic
* SciTE
* TextAdept
* Uniface
* ZeroBrane Studio IDE
## קישורים חיצוניים

* 

## הערות שוליים

קטגוריה:תוכנה חופשית
קטגוריה:תוכנה חינמית
תאודוסיו הראשון, דוכס ברגנסה החמישי

שמאל|ממוזער| ''דוקיסה ד' ביאריס דה לנקסטר'' .
דום **תאודוסיו הראשון, דוכס ברגנסה** (בפורטוגזית: **Teodósio de Bragança**; 1510 - 22 בספטמבר 1563) היה הדוכס החמישי מברגנסה. הוא ידוע בכך שמסר את התואר דוכס גימרייש לאינפנטה דוארטה דה אביש, לצד חלק מהעושר והנכסים של בית ברגנסה.

## ביוגרפיה
תאודוסיו הראשון נולד בשנת 1510 בווילה ויצ'וזה, לז'יימה, דוכס ברגנסה הרביעי ולאונור דה גוסמן אי ולאסקו, בתם של חואן אלונסו פרס דה גוסמן, דוכס מדינה סידוניה השלישי ואיסבל דה ולאסקו אי מנדוסה. הוא היה איש משכיל ומעודן, נסיך טיפוסי לרנסאנס. הוא אהב ציור ופיסול. הוא מת בשנת 1563, ובנו ז'ואאו הראשון, דוכס ברגנסה השישי ירש את תאריו.

## משפחתו
בשנת 1542 הוא התחתן עם בת דודתו הראשונה איזבל דה לנקאסטרה (1513–1558), בתם של דיניש דה ברגנסה, רוזן למוש וביאטריש, רוזנת למוש השלישית, ממנה נולד לו בנו ז'ואאו הראשון, דוכס ברגנסה השישי.

בשנת 1559 הוא נישא בשנית עם ביאטריס מלנקסטר (1542–1623), נכדתו של אינפנטה ז'ורז' מלנקאסטרה, דוכס קוימברה. ילדם הראשון, חיימה מברגנסה, נהרג ללא יורשים בשנת 1578, בקרב אל-קסר אל-כביר. ילדתם השנייה, איזבל, התחתנה עם הדוכס הראשון של קמינה.

## אילן יוחסין

## קישורים חיצוניים

קטגוריה:בית ברגנסה
קטגוריה:ילידי 1510
קטגוריה:נפטרים ב-1563
המוח של אלברט איינשטיין

ממוזער|שמאל|מוחו של איינשטיין שצולם על ידי הפתולוג שגנב אותו לאחר מותו
**המוח של [[אלברט איינשטיין]]** הוא אחד ממספר איברים, שהוצאו מגופתו של אלברט איינשטיין לפני שריפתה לצורך מחקר מדעי על אחד מגדולי המדענים בתולדות האנושות.

## גורל המוח
אלברט איינשטיין מת ב-18 באפריל 1955 בבית החולים פרינסטון בניו ג'רזי בעקבות מפרצת של אבי העורקים שהתפוצצה בחלל הבטן שלו. נתיחת גופתו נערכה במעבדתו של תומאס סטולץ הארווי זמן קצר לאחר מותו. הארווי, שערך נתיחה שלאחר המוות לפני שריפת גופתו של איינשטיין הסיר לטענתו כמה איברים, ביניהם את המוח ששקל 1,230 גרם.

הוצאת האיברים על ידי הארווי נעשתה ללא אישור משפחתו של איינשטיין ובצורה לא חוקית, זאת ככל הנראה על מנת לא לאבד את היכולת לחקור את מוחו של איינשטיין שהיה גאון ומגדולי המדענים בתולדות האנושות. עם זאת, הארווי טען כי לאחר פרסום הידיעה על הוצאת האיברים מגופתו בעיתון, יצר הנס אלברט איינשטיין בנו הבכור של איינשטיין קשר עם הארווי וככל הנראה התיר לו להשתמש במוח לצורכי מחקר (דבר שאיינשטיין עצמו התבטא לגביו בצורה חיובית עוד בחייו).

לאחר הנתיחה נלקח המוח למעבדה באוניברסיטת פנסילבניה שם הזריק הארווי פורמלין לטובת שימור המוח ושם אותו בצנצנת עם פורמלין. הוא צילם את המוח מזוויות רבות ולאחר מכן חתך אותו ל-240 חלקים (כל אחד בערך ס"מ) ועטף את הקטעים בחומר דמוי פלסטיק הנקרא קולודיון.

הארווי חילק את חתיכות המוח לפתולוגים ונוירולוגים מובילים בתקווה לגילוי מידע שימושי באמצעות מחקר מדעי, אך רוב החתיכות נשארו אצלו.

ישנן טענות כי הארווי הסיר גם את עיניו של איינשטיין ומסר אותם להנרי אברמס, רופא העיניים של איינשטיין.

40 שנה לאחר מותו של איינשטיין, יצר העיתונאי מייקל פטרניטי קשר עם הארווי ולאחר שיחתם הזמין אותו הארווי למסע להשבת המוח לצאצאיו של איינשטיין. פטרניטי והארווי נסעו יחד לנכדתו של איינשטיין, אווילין, שגרה באותה תקופה בברקלי, קליפורניה. על המסע המשותף כתב פטריניטי ספר בשם "בדרך עם מר אלברט" (הוצאת מודן) ובו מתאר את המסע ואת שיחותיו עם הארווי וענותיו כי בסך הכול פעל למען המדע. אז התגלה כי במשך השנים שלח הארבי חתיכות ממוחו של איינשטיין למדעני מוח שונים, ובתא המטען של פטרניטי נותרו ממנו חתיכות בלבד.

בשנת 2010 העבירו יורשיו של הארווי את שרידי מוחו של איינשטיין למוזיאון הלאומי לבריאות ורפואה, יחד עם עוד 14 תצלומים של המוח (שהיה כעת מפורק לחלקים קטנים ביותר) שמעולם לא נחשפו לציבור.

## לקריאה נוספת
* **שרידים: המוח של איינשטיין**, סרט תיעודי משנת 1994 מאת קווין האל
* **בעל גאון: האודיסיאה המוזרה של מוחו של איינשטיין**, ספר מאת קרולין אברהם משנת 2001

## קישורים חיצוניים

* "איפה המוח של איינשטיין?" פרק בנושא בפודקאסט "התשובה" של דורון פישלר
* כיצד עבד מוחו של אלברט איינשטיין
* 
* 
*  

## הערות שוליים

קטגוריה:1955 במדע
קטגוריה:אלברט איינשטיין
קטגוריה:המוח
סוזני (טקסטיל)

טקסט=יריעת סוזני רקומה מסורתית |ממוזער|יריעת סוזני רקומה מסורתית
**סוזני** (Suzani) היא יריעה רקומה ברקמה עממית שנוצרה בערים המרכזיות של דרך המשי: בוכרה, סמרקנד, שהרי-סבז ונורתה. מקור השם הוא במילה הפרסית - חג'יבית סוזן =מחט. ההיסטוריונים מניחים, שיריעות כאלו נוצרו כבר במאה ה-15, היריעות היו בשימוש יום יומי ולכן התבלו במשך הזמן. הדוגמאות העתיקות ביותר שנמצאו הן משלהי המאה ה-18 או תחילת המאה ה-19.

## היסטוריה
היריעות באות ממרכז אסיה, אזור שעבר כיבושים רבים מאז האלף הראשון לספירה. כל כובש השאיר משהו מתרבותו באזורים המרכז אסיאתיים. באופן מסורתי יריעות הסוזני נוצרו על יד כלות כחלק מהנדוניה שלהן. הדוגמאות המופיעות ברקמות הן תערובת סמלים של כל העמים והשבטים שחיים במרכז אסיה. האוכלוסייה הגדולה ביותר היא של אוזבקים, חג'יבים, טורקמנים וכן מיעוטים קירגיזים, קזאקים, ערבים, ויהודים. כמו כן ניכרים עקבות של תרבויות מלאכת יד שיובאו לאזור על ידי שיירות של סוחרים ונוודים שעברו שם מאירופה לאסיה וחזרה. וכולם ביחד השפיעו על הרב גווניות ועושר הרקמות של יריעות הסוזני.

יריעות הסוזני שימשו לקישוט אולם החתונה, הם סככו על החתן והכלה, ושימשו כיסוי למיטת הכלולות.
## יצירת הסוזני
יצירת הסוזני נעשתה בעבודה משותפת של בנות המשפחה. הנערות הוכשרו כבר מילדותן ליצירה ברקימה אריגה וצביעת הבדים, העבודה נעשתה ביחד אך היה בה מקום להבעה אישית.

הסוזני נרקם על יריעות כותנה או פישתן ארוגות באריגה לא צפופה, על נולים צרים [נולים ניידים] ברוחב 25–35 ס"מ. את היריעות הצרות והארוכות חיברו באופן זמני בחוט מכלב ליריעה אחת גדולה ואחת מנשות המשפחה של הכלה שלה יועד הסוזני, ציירה עליהן את הדגם בדיו שחור. אחרי זה פרמו את התפרים הזמניים וחילקו את הרצועות לכלה ולנשות המשפחה. כל רצועה נרקמה בחוטי משי בידי אישה אחרת. לאחר סיום הרקמה חיברו שוב את הרצועות הצרות לבד אחד גדול שאורכו היה מ-2.30 מטר ועד 2.80 מטר, וורוחבו מ-1.70 ועד 2.20 מטר. הוסיפו לה בטנה מכותנה ואימרת קישוטים ממשי. העבודה המשותפת עזרה לכלה לסיים את העבודה על הסוזני, לעיתים נראו הבדלים בצפיפות או איכות הרקמות. לעיתים הבטנה תפורה מבדים שונים.

ריקמת המילוי של העלים והפרחים ידועה כתך מונח ואחוז בוכרי.
## סוזני בישראל
בשנת 2001 הוצגה במוזיאון לאמנות האסלאם בירושלים התערוכה 'גנים פורחים בדרך המשי' יריעות רקומות מאוזבקיסטן באצירת רחל חסון. לתערוכה נלווה קטלוג בעברית ואנגלית, שבו מידע נרחב על הסוזני, מקורם ואופן יצירתם.

בשוק ביפו אפשר למצוא מדי פעם יריעות סוזני שהגיעו ארצה על ידי אנשים פרטיים או סוחרים.
## לקריאה נוספת
'סוזני', רקמות מאסיה המרכזית, יגאל ינאי, הוצאת מוזיאון הארץ.

## קישורים חיצוניים

## הערות שוליים

קטגוריה:בדים
קטגוריה:מלאכת יד
קטגוריה:אמנות סיבים
וו (סינית)

**ווּ** (בסינית מפושטת 吴, בסינית מסורתית 吳) היא שפה סינית. על פי המיון הבלשני, מדובר בקבוצה של שפות סיניטיות הקרובות מבחינה לשונית והקשורות זו לזו מבחינה היסטורית. ווּ מדוברת בעיקר בעיר שאנגחאי, במחוז ג'ג'יאנג, בחציוֹ הדרומי של מחוז ג'יאנגסו (סונאן, כולל סוּג'וֹאוּ, צ'אנגְג'וֹאוּ, ווּשִׂי וכמה חלקים של גֵ'נְג'יָאנג) ובסביבותיה.

הניבים/הווריאנטים העיקריים של ווּ הם, בין היתר הניבים של שאנגחאי, סוג'ואו, ווּשִׂי, צ'אנגג'ואו, נינגבו, האנגְג'וֹאוּ, שָאוֹשִׂינְג, וֵנְג'וֹאוּ, ג'ינְחווה ויוֹנְגְקָאנְג. דוברי ווּ מפורסמים, כגון צ'יאנג קאי-שק, לוּ' שׂוּ'ן וצאי יו'אנפיי, מילאו תפקידים חשובים מאוד בתרבות ובפוליטיקה הסינית המודרנית. ווּ נמצאת בשימוש גם באופרת פינגטאן, באופרת שאנגחאי ובאופרת יו'אֶה הפופולרית ברמה הלאומית; וכן בהופעותיו של הבדרן והקומיקאי הפופולרי ג'ו ליבו. ווּ מדוברת גם במספר רב של קהילות הפזורה הסינית, שמרכזים משמעותיים שלה אוכלסו על ידי מהגרים מהעיר שאנגחאי, מנפת צ'ינגטיאן ומהנציבויות העירוניות נינגבו ו-ווֵּנְג'וֹאוּ.

## ראו גם
* מנדרינית
* קנטונזית תקנית
* שפת מין

## קישורים חיצוניים
* 

קטגוריה:סין: תרבות
קטגוריה:שפות סיניות
קטגוריה:וו (קנטון)
אסטון מרטין DBS סופרלג'רה

**אסטון מרטין DBS סופרלג'רה** (באנגלית: **Aston Martin DBS Superleggera**) היא מכונית ספורט במרכב קופה, בעלת שני מקומות ישיבה, שמיוצרת על ידי אסטון מרטין משנת 2018. המכונית הוצגה לראשונה ביוני 2018והיא מכונית הכביש המהירה ביותר של היצרן.

## עיצוב
העיצוב החיצוני של ה-DBS סופרלג'רה מעוצב בדומה לרוב הדגמים של אסטון מרטין אך בפנים המכונית העיצוב יותר "אגרסיבי" וספורטיבי. הפנים כולל מושבי עור בצבע שחור-אדום, מסך מגע המציג את המולטימדיה ולוח מחוונים דיגיטלי.

## מפרט טכני
היא כוללת מנוע בנזין V12 צילינדרים בנפח 5.2 ליטר טווין-טורבו המספק כ-725 כ"ס ב-6,500 סל"ד ומומנט מרבי של 91.7 קג"מ בין 1,800 ל-5,000 סל"ד. תיבת הילוכים אוטומטית היא בעלת שמונה הילוכים. המכונית מאיצה מ-0 ל-100 קמ"ש בתוך 3.4 שניות ומגיעה למהירות מרבית של 340 קמ"ש. צריכת הדלק המשולבת עומדת על 8.1 ק"מ לליטר.

## גרסאות
מלבד הגרסה הבסיסית הציגה אסטון מרטין שלוש גרסאות נוספות. הראשונה, **אסטון מרטין DBS סופרלג'רה וולנטה**, היא גרסת הגג הנפתח לגרסה הבסיסית, הוצגה באפריל 2019. היא כוללת את אותו מנוע אך התאוצה אורכת 3.6 שניות במקום 3.4 שניות. הגג עשוי מבד ובעל שמונה שכבות, פתיחת או סגירת הגג אורכת 14 שניות. השנייה, **DBS סופרלג'רה OHMSS**, היא מהדורה מוגבלת לכבוד הסרט של ג'יימס בונד, בשרות הוד מלכותה. הדגם כולל את מערכת ההנעה המופיעה בסרט עצמו, הוצגה במאי 2019. השלישית, **DBS סופרלג'רה מהדורת 007**, היא מהדורה מיוחדת שהוצגה באוגוסט 2020. היא כוללת עיצוב יפה יותר, גלגלים בצבע שחור מבריק בקוטר 21 אינץ'. הייצור הוגבל ל-25 יחידות.

## גלריה

קובץ:2019 Aston Martin DBS Superleggera (Magnetic Silver), front left, leaving Greenwich 2019.jpg|הגרסה הרגילה
קובץ:Aston Martin DBS Superleggera Volante IMG 4413.jpg|גרסת הגג הנפתח
קובץ:Aston Martin DBS Superleggera OHMSS Top Marques 2019 IMG 1061.jpg|גרסת הסופרלג'רה OHMSS


## קישורים חיצוניים

* 

## הערות שוליים

DBS סופרלג'רה
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2018
חרטום (אנטומיה)

[250px|שמאל|ממוזער|חרטום של [מסורן קצר-שן.]]
**חַרְטוֹם** (ברבים: **חַרְטוֹמִים**) הוא חלק קדמי מוארך ומחודד בראשם של בעל חיים. אצל חלק מהמינים החרטום משמש לצייד, ואצל בעלי חיים ימיים הוא מאפשר ניווט במעמקי הים.

## מבנה
החרטום כולל את הפה ואת החוטם של בעל החיים, או את המקור אצל עופות. אצל הלווייתנאים, במקום נחיריים בקדמת החרטום ישנו פתח נשימה בחלק העליון של ראשם. דגי סחוס רבים מצוידים באיברי חישה מיוחדים (אמפולות לורנציני) לאורך החרטום או הראש כולו, מה שמאפשר להם לחוש שינוי בשדות אלקטרומגנטיים או בטמפרטורת המים.

אורך החרטום נע בין סנטימטרים בודדים ועד לעשרות סנטימטרים. הוא עשוי להיות קצר יחסית, כמו אצל חזיר הבר, או ארוך במיוחד כפי שניתן למצוא אצל המסורניים.

## בידול מינים
מיני בעלי חיים מסווגים לעיתים על פי מאפייני החרטום שלהם. כך הוא המקרה של סטנלה ארוכת-חרטום ממחלקת היונקים, וכן אצל האלבטרוס צהוב-חרטום הודי ממחלקת העופות. דוגמאות כאלה קיימות בקרב מינים ממגוון מחלקות בעלי החיים.

## מקור השם
במסכת טהרות פרק א', משנה ב' מופיע: "החרטום והצפרנים מיטמאין ומטמאין ומצטרפים." כך גם במסכת חולין דף קכא עמוד א': "החרטום והצפרנים מיטָמאין ומְטַמְאין ומצטרפין", ובפירוש רש"י בגמרא במסכת קידושין דף פ עמוד ב': "שמא שתוּ התרנגולין ממשקין הטמאים ובעוד המשקה טופח בחַרטוּמיהם נקרוּ בעיסה".

## ראו גם
* מקור
* מחוש

קטגוריה:זואוטומיה
קאנדי (בנין)

**קאנדי** (באנגלית: **Kandi**) היא עיר הבירה של מחוז אליבורי  בצפון מזרח בנין. במקור היא עיר שוק. קאנדי היא בעיקר מרכז חקלאי. היא שוכנת על הכביש המהיר הראשי של בנין העובר מצפון לדרום, 650 קילומטרים מקוטונו העיר הדרומית ביותר בבנין של על שפת מפרץ גינאה שבאוקיינוס האטלנטי. ו-523 קילומטרים צפונית לבירת בנין פורטו-נובו.

שטח העיר משתרע על שטח של 3,421 קילומטרים רבועים ונכון לשנת 2016 מנתה 179,290 נפש.

## היסטוריה
העיר קאנדי הוקמה בתחומי ממלכת בני שבט באריבה  בסוף המאה ה-18. הכפרים המקיפים את העיר מאכלסים את בני שבט באריבה בדרום ובמערב, בני השבט יורובה בצפון. היסטורית הם פליטים בני שבטים שונים, שנמלטו מהמלחמות שבהן נוסדה ממלכת אויו. מעריכים שבבנין ישנם 1.5-1.1 מיליון נפש מאוכלוסיית היורובה.

## אוכלוסייה

## גאוגרפיה
העיר קאנדי גובלת בצפון עם העיר מלנוויל , בדרום עם העיר גוגונו , במערב העיר באניקוארה  וממזרח עם העיר סגבנה .

## חטיבות מנהליות
קאנדי מחולקה לעשרה רבעים המכילים 39 כפרים ו-9 נפות עירוניות.

## כלכלה
מרבית האוכלוסייה עוסקת בחקלאות, מעט מסחר, תחבורה ומלאכת יד. הגידולים העיקריים הם תירס, כותנה, קאפוק , דוחן ובוטנים . בסביבת העיר ישנם מרבצי ברזל באיכות גבוהה.

## תחבורה
הכביש המהיר RNIE 2 חוצה את העיר ובנוסף בחלקה הצפוני של העיר נמצא שדה התעופה קאנדי.

## אקלים
בקנדי אקלים סוואנה טרופי (סיווג האקלים Köppen *Aw*). עם עונה יבשה המשתרעת מנובמבר עד אפריל ועונה גשומה ממאי עד אוקטובר. המשקעים הממוצעים הם בין 800 ל־1,300 מילימטרים בשנה. הרוחות הן רוחות הרמאטאן  בעונה היבשה והמונסון מאפריל עד 3 באוקטובר.

## ראו גם
* בנין
* פורטו נובו

## קישורים חיצוניים

* 
* 
* 
* Plan de Développement Communal de Kandi 

## הערות שוליים
 

קטגוריה:בנין: ערים